Sayau mogiigion

Sayau mogiigion   kinomi kumaa isoiso sayau ii amalon solinaid piipiro sakag id isoiso kinoyonon do tulun ginumuan. Sayau mogiigion kosoruan kaakup id suang kuasa kuasa poinggonop (public domain) om au pasanganu do isoiso koobian i tantu sabab iti nakalapas timpu dumaftar.  

Isoiso sayau mogiigion au milo patonon tu iti nopo nga okonko isoiso i kawawagu, suai ko nung haro ponimbanan dau. Poingkuro po, miampai ponimbanan dii, au no milo iti do pisuayon sabaagi sayau mogiigion tu au kosili do sanganu ginumuan.

Sayau mogiigion kosoruan dau haro piipiro koulaalaho oponsol, kaakup no do:-

 Iti kosoruan mantad pogulu abad ko-20 toi ko' satanga pogulu Parang Dunia ll, om id suang koginumuan kiis au patonon toi ko' pinorojisto hakcipta. 
 Iti kosoruan potungkuson miampai potilombus om okonko maya kapamansayan laang wagu. 
 Iti popintorion do tulun ginumuan, om okon ko do bangsawan no.
 ti kumingkiap miampai spontan om aiso kotinanan panyalaras i haro boros pomutut kokomoi nunu laang poimbida' om isai i ki kasagaan montok mongia dau. Iti nogi kirati do aiso tulun i haro boros mutlak kokomoi nunu pomorotian  kokomoi isoiso sayau mogiigion toi ko' umur di bobos osiriba montok sosongulun susumayau dau.

Sayau dau popintorion damot kapanaandakan sosial diolo miampai aiso pisingubasan sumayau profesional. Susumayau kawaawagu kosoruan dau balajal miampai karaaralano mintong susumayau laid toi ko' ponontudukan tambalut sosusumayau. Sayau mogiigion nookunan sabaagi abaabayan sosial om okon ko  iso piaalaan, mulong po haro tinimungan susumayau mogiigion i profesional toi ko' opintanga profesional. 

Guasan ras om sandad gunoonminog iti manahak kapanatalan kumaa intodonon koubasanan isoiso sayau. Mantad toguang diti, doos koinsanan sayau mogiigion kinomi  barasakan ras. Nung  isoiso sayau darapas gontob, kopogisuusuayan ras kakal bagal apangkal montok roitan, koomitan polka Czech vs. polka Jerman.

Okonko koinsanai sayau ras noumboyo sayau mogiigion; sabaagi poomitanan, sayau mantad isoiso ababayan au noumboyo sayau mogiigion. Sayau isoiso ababayan kosoruan  dau nointutunan sabaagi sayau keugamaan tu sabab dimpoton sayau dau. 

 Puatan labus